महंगे लोन से आय बढ़ने और फिनटेक के चलते खर्च घटने से बढ़ा प्रॉफिट
मार्च में खत्म वित्त वर्ष में सरकारी बैंकों का कुल मुनाफा पहली बार 1 लाख करोड़ रुपए से ज्यादा 1,04,649 करोड़ हो गया। 2017-18 में इन बैंकों को 85 हजार करोड़ का घाटा हुआ था। रेटिंग एजेंसी क्रिसिल के सीनियर डायरेक्टर अरुण कुमार अय्यर ने
मार्च में खत्म वित्त वर्ष में सरकारी बैंकों का कुल मुनाफा पहली बार 1 लाख करोड़ रुपए से ज्यादा 1,04,649 करोड़ हो गया। 2017-18 में इन बैंकों को 85 हजार करोड़ का घाटा हुआ था। रेटिंग एजेंसी क्रिसिल के सीनियर डायरेक्टर अरुण कुमार अय्यर ने कहा, ‘बैंकों ने फिनटेक कंपनियों को बिजनेस पार्टनर बनाया।
इससे डिपॉजिट, निकासी और फंड ट्रांसफर जैसे काम बैंक से बाहर होने लगे। यदि ये सारे ट्रांजेक्शन बैंक ब्रांच या एटीएम के जरिये होते तो बैंकों का खर्च बढ़ता।’ इंडियन ओवरसीज बैंक के पूर्व सीएमडी एम नरेंद्र ने बताया कि फिनटेक ने बैंकों के छोटे लोन पर खर्च बचा दिए। ये नए खाते खोलने में भी मददगार साबित हुए।
पांच साल में बदली सूरत: ज्यादातर सरकारी बैंक घाटे से मुनाफे में लौटे
आंकड़े करोड़ रुपए में, सोर्स: बैंकों के नतीजे
लोन पर डिफॉल्ट कम हुए
यूको बैंक के रिटायर्ड ईडी अजय व्यास कहते हैं, ‘फिनटेक के बेहतर रिस्क एनालिसिस से लोन डिफॉल्ट और खर्च घटे हैं। मसलन, 2017-18 में सबसे बड़े बैंक एसबीआई की आय के मुकाबले खर्च का अनुपात 50.18% था। अभी ये घटकर 35.58% पर आ गया है।
यूपीआई ट्रांजेक्शंस से बचत
2022-23 में 83.71 अरब लेनदेन यूपीआई के जरिये हुए। तीन साल में ये 4 गुना बढ़े हैं। ब्रांच में हर लेनदेन पर 24 रुपए, एटीएम ट्रांजेक्शन पर 15-18 रुपए और पीओएस पर हर कार्ड स्वैप का खर्च 3-5 रुपए बैठता है। फिनटेक के जरिये ट्रांजेक्शन से ये खर्च बच रहे हैं।
फिनटेक ने बढ़ाया कवरेज
पेनियरबॉय फिनटेक के CEO और MD आनंद बजाज कहते हैं कि 7.25 लाख गांवों के लिए सिर्फ 25 हजार बैंक ब्रांच हैं। फिनटेक ने गांवों को फाइनेंशियल सर्विसेज से जोड़ा। ऐसे प्लेटफॉर्म से लेनदेन का 50% बैंकों को जाता है। ये न लोन देते और न ही डिपॉजिट लेते हैं।